ועדת הכספים, כנסת 25, פרוטוקול מספר 69, 2023-02-27 00:00

משה גפני: מוסדות ציבור לעניין סעיף 61

משה גפני:  יש עמותה אחת, ממה שהבנתי

משה גפני:  ארז, האם אתה יכול לומר לנו?     

ארז אורעד: עמותה לעניין סעיף 61 שלא עלתה כי היינו צריכים לעשות כמה בדיקות נוספות

ארז אורעד:  העמותה הזאת נמצאת בחיפה

ארז אורעד:  יש לה איזה מבנה מסוים שהיו בו שתי חנויות למטה ורצו לראות אם זה עסקי או לא עסקי

משה גפני: ומה גיליתם?     

ארז אורעד: זו לא הכנסה עסקית

ארז אורעד:  זאת עמותה מאוד-מאוד ותיקה שכבר שנים השכירה את הנכסים

ארז אורעד:  דרך אגב, הם כבר מכרו את הנכסים

משה גפני: איפה בחיפה?     

שרן השכל: הם כבר מכרו את הנכס?     

ארז אורעד: מכרו כבר את הנכס

שרן השכל: אז אולי צריך לשנות את מטרות - -?     

ארז אורעד: שלחתי לשם מפקחים כדי לבדוק

ארז אורעד:  אולי זה היה קצת היסטרי מצידנו לנסוע עד לעמותה לבדוק אם זה לא עסקי, כי בסך הכל זו עמותה מאוד-מאוד ותיקה

ארז אורעד:  אלו עמותות שהיו להן אישורים נצחיים

ארז אורעד:  כבוד הרב גפני, בטח אתה זוכר שלפני תיקון 194 היו עמותות שהיו להן אישורי 46 נצחיים

משה גפני: נכון

ארז אורעד: העמותה הזאת כל כך ותיקה שבאמת לא ידענו

ארז אורעד:  אנחנו חששנו שזה איזה מבנה מסחרי, משהו גדול

משה גפני:  בקיצור, בדקתם והכל תקין ובסדר?         

ארז אורעד: כן

ארז אורעד:  מדובר בעמותה שהסימון שלה הוא 2023000496 שאנחנו רוצים לאשר באישור מוסדות ציבור לעניין סעיף 61

משה גפני: עו"ד למקין, זה בסדר, זה ניהול תקין?     

בנימין טמקין: כן, העמותה קיבלה אישור ניהול תקין

משה גפני: מי בעד אישור הרשימה שהקריא ארז אורעד, מי נגד, מי נמנע?     

משה גפני: אושר

משה גפני: הרשימה אושרה

משה גפני:  אני מודה לכם על הבדיקה שעשיתם כדי להוציא את החשש שהיה כאן